**Mai 2025**

**Comunicat de presă**

**3,03% - rata şomajului înregistrată în evidenţele AJOFM Sibiu în luna aprilie 2025**

 La sfârșitul lunii aprilie 2025, în evidențele Agenției Județene pentru Ocuparea Forței de Muncă Sibiu erau înregistrați 5.756 șomeri (din care 2.716 femei), rata șomajului fiind de 3,03**%,** mai mică **c**u 0,06 pp decât valoarea înregistrată în luna martie 2025.

Din totalul de 5.756 persoane înregistrate în evidențele AJOFM Sibiu 1162 erau beneficiare de indemnizaţie de şomaj, iar 4.594 erau șomeri neindemnizați. În ceea ce privește mediul de rezidență, 4.119 șomeri provin din mediul rural și 1.637 sunt din mediul urban.

Structura șomajului pe grupe de vârste se prezintă sugestiv astfel:

|  |  |
| --- | --- |
| Grupa de vârstă | Stoc la finele lunii |
| Total | 5756 |
| < 25 ani | 543 |
| între 25-29 | 445 |
| între 30-39 | 1385 |
| între 40-49 | 1466 |
| între 50-55 | 776 |
| peste 55 ani | 1141 |

Șomerii cu studii primare sau fără studii (50,08%) au ponderea cea mai mare în totalul şomerilor înregistraţi în evidenţele AJOFM Sibiu, urmat de cei cu studii gimnaziale (24,35 %), (9,74%) cu studii profesionale, (9,65%) cu studii liceale şi postliceale iar cei cu studii superioare sunt 5,00% din totalul șomerilor înregistrați.

Structura șomerilor înregistrați pe nivel de ocupabilitate, stabilit prin profilare, se prezintă astfel: 688 persoane foarte greu ocupabile, 2.692 greu ocupabile, 2.170 mediu ocupabile, iar 206 sunt persoane ușor ocupabile. Încadrarea într-o categorie de ocupabilitate se realizează ca urmare a activităţii de profilare a persoanelor înregistrate în evidenţele noastre.

 AGENŢIA JUDEŢEANĂ PENTRU OCUPAREA FORŢEI DE MUNCĂ SIBIU